N7 by Piketberg oopgestel ná ongeluk vyf lewens eis | Maroela Media
Die N7 naby Langvlei in die Wes-Kaap is weer oopgestel ná 'n ongeluk Saterdag vyf lewens geëis het. Verskeie ander mense is beseer.
Kenny Africa, Wes-Kaapse verkeerspolisiehoof, het gesê 'n silwer Toyota-dubbelkajuitbakkie het omstreeks 18:45 van die pad gery en omgeslaan. "Die voertuig was van Langebaan na Citrusdal onderweg," het Africa gesê.
'n Eenjarige kind, drie vroue (twee van hulle 25 jaar oud en die derde 44 jaar oud) en 'n 44-jarige man is op die toneel dood.
Drie kinders, onderskeidelik sewe, nege en 13 jaar oud, is baie ernstig beseer, het Africa gesê. Twee vroue was ook in 'n bedenklike toestand, terwyl nog 'n man en vrou ernstig beseer is.
Die pad is ná die voorval vir verkeer in albei rigtings gesluit. Dit is ure later weer oopgestel.
Diet is erg en simpatie met die naasbestaandes. Dit wil voorkom of die Dubbel kajuit oorlaai was ek tel 14 insittendes en seket nog bagasie of kruideniersware
Simpatie aan die naasbestaandes. Lees Maroela joernaliste nie meer hul artikels en vergewis hulself van die feite voor julle dit publiseer nie? Opskrif sê by vyf dood, maar in artikel het 2 kinders, 3 vroue en man omgekom = ses ???